CELEX: 62016CN0491
Language: hr
Date: 2016-09-14 00:00:00
Title: Predmet C-491/16: Zahtjev za prethodnu odluku koji je 14. rujna 2016. uputio Supremo Tribunal Administrativo (Portugal) – Instituto de Financiamento da Agricultura e Pescas, IP protiv Maxiflor – Promoção e Comercialização de Plantas, Importação e Exportação, Lda

28.11.2016   
            
            
               HR
            
            
               Službeni list Europske unije
            
            
               C 441/10
            
         
      Zahtjev za prethodnu odluku koji je 14. rujna 2016. uputio Supremo Tribunal Administrativo (Portugal) – Instituto de Financiamento da Agricultura e Pescas, IP protiv Maxiflor – Promoção e Comercialização de Plantas, Importação e Exportação, Lda
      (Predmet C-491/16)
      (2016/C 441/13)
      Jezik postupka: portugalski
      
         Sud koji je uputio zahtjev
      
      Supremo Tribunal Administrativo
      
         Stranke glavnog postupka
      
      
         Tužitelj: Instituto de Financiamento da Agricultura e Pescas, IP
      
         Tuženik: Maxiflor – Promoção e Comercialização de Plantas, Importação e Exportação, Lda
      
         Prethodna pitanja
      
      
                  1.
               
               
                  Treba li Operativni program ruralnog razvoja (nazvan Program AGRO) smatrati „višegodišnjim programom” u smislu članka 14. Uredbe Vijeća (EZ) br. 1260/1999 (1) od 21. lipnja 1999. (koja je u međuvremenu stavljena izvan snage u skladu s člankom 107. Uredbe Vijeća (EZ) 1083/2006 (2) od 11. srpnja 2006., ne dovodeći u pitanje članak 105. stavak 1. potonje uredbe)?
               
            
                  2.
               
               
                  Treba li Program AGRO smatrati „višegodišnjim programom” za potrebe primjene članka 3. stavka 1. drugog podstavka druge rečenice Uredbe br. 2988/95 (3) od 18. prosinca 1995., u skladu s kojom „[u] slučaju višegodišnjih programa, rok zastare teče do konačnog završetka programa”?
               
            
                  3.
               
               
                  Ako se Program AGRO smatra „višegodišnjim programom” za potrebe primjene članka 3. stavka 1. drugog podstavka druge rečenice Uredbe br. 2988/95:
                  
                              —
                           
                           
                              primjenjuje li se na zastaru upravnih postupaka pokrenutih unutar područja primjene navedenog programa četverogodišnji rok iz članka 3. stavka 1. te uredbe?
                           
                        
                              —
                           
                           
                              nastupa li zastara ako četverogodišnji rok istekne prije završetka programa, ili
                           
                        
                              —
                           
                           
                              se, s obzirom na članak 3. stavak 1. drugi podstavak drugu rečenicu Uredbe br. 2988/95, dies ad quem roka zastare produžuje tako da se podudara s danom „konačnog završetka [višegodišnjeg] programa”?
                           
                        
            
         (1)  Uredba Vijeća (EZ) br. 1260/1999 od 21. lipnja 1999. o utvrđivanju općih odredaba o strukturnim fondovima (SL 1999., L 161, str. 1.)
      
         (2)  Uredba Vijeća (EZ) br. 1083/2006 od 11. srpnja 2006. o utvrđivanju općih odredaba o Europskom fondu za regionalni razvoj, Europskom socijalnom fondu i Kohezijskom fondu i stavljanju izvan snage Uredbe (EZ) br. 1260/1999 (SL 2006., L 210, str. 25.) (SL, posebno izdanje na hrvatskom jeziku, poglavlje 14., svezak 2., str. 120.)
      
         (3)  Uredba Vijeća (EZ, Euratom) br. 2988/95 od 18. prosinca 1995. o zaštiti financijskih interesa Europskih zajednica (SL 1995., L 312, str. 1.) (SL, posebno izdanje na hrvatskom jeziku, poglavlje 1., svezak 7., str. 5.)